open-index/open-wikipedia-markdown huggingface dataset:
กล้ามเนื้อลีเวเตอร์ เลบิไอ ซุพีเรียริส อลีควี นาไซ

**กล้ามเนื้อลีเวเตอร์ เลบิไอ ซุพีเรียริส อัลลีค นาไซ** (levator labii superioris alaeque nasi muscle) เป็นกล้ามเนื้อที่อยู่บนใบหน้า ชื่อของกล้ามเนื้อเป็นภาษาละตินแปลว่า กล้ามเนื้อที่ยกริมฝีปากบนและยกปีกจมูก กล้ามเนื้อนี้เป็นกล้ามเนื้อที่มีชื่อยาวที่สุดในบรรดากล้ามเนื้อในร่างกายของสัตว์

## จุดเกาะ
กล้ามเนื้อนี้มีจุดเกาะต้นที่ส่วนบนของส่วนยื่นขากรรไกรบนจดกระดูกหน้าผาก (frontal process of the maxilla) และมีจุดเกาะปลายที่ผิวหนังของส่วนข้างของรูจมูกและริมฝีปากบน

## หน้าที่
กล้ามเนื้อลีเวเตอร์ เลบิไอ ซุพีเรียริส อัลลีค นาไซทำหน้าที่ขยายรูจมูกและยกริมฝีปากบน ทำให้เกิดเสียงขู่คำราม

## ดูเพิ่ม
* กล้ามเนื้อลีเวเตอร์ เลบิไอ ซุพีเรียริส

## แหล่งข้อมูลอื่น
* 
* 
* 

ลีเวเตอร์ เลบิไอ ซุพีเรียริส อัลลีค นาไซ
วัลเทอร์ โกรพีอุส

**วัลเทอร์ อาด็อล์ฟ เกออร์ค โกรพีอุส** (; 18 พฤษภาคม ค.ศ. 1883 – 5 กรกฎาคม ค.ศ. 1969) หรือที่เรียกกันโดยทั่วไปว่า **วัลเทอร์ โกรเพียส** เป็นสถาปนิกชาวชาวเยอรมันและเป็นผู้ก่อตั้งเบาเฮาส์ ในไวมาร์ เมื่อปี ค.ศ. 1919 ซึ่งถือเป็นโรงเรียนด้านการออกแบบและศิลปะสมัยใหม่แห่งแรก ๆ ของโลก ที่เริ่มผสานความสวยงามเข้ากับการใช้สอยในชีวิตประจำวัน

โกรพีอุส ถือเป็นหนึ่งในมาสเตอร์คนสำคัญด้านสถาปัตยกรรมที่ได้รับการยกย่องเช่นเดียวกับอัลวาร์ อาลโต ลูทวิช มีส ฟัน แดร์ โรเออ แฟรงก์ ลอยด์ ไรต์ และเลอกอร์บูซีเย ว่าเป็นผู้บุกเบิกสถาปัตยกรรมสมัยใหม่ ซึ่งได้กลายเป็นรากฐานการเรียนและการออกแบบมาจนถึงปัจจุบัน หรือที่เรียกว่า สถาปัตยกรรมสากล

เขาเกิดและเติบโตในตระกูลที่ค่อนข้างมีฐานะในราชอาณาจักรปรัสเซีย จักรวรรดิเยอรมัน โดยมีญาติหลายคนเป็นสถาปนิกรวมถึงนักการเมือง เขาได้รับใช้ชาติโดยการเป็นทหารในช่วงสงครามโลกครั้งที่ 1 จนเมื่อสงครามยุติเขาได้หันมาสนใจในสถาปัตยกรรม จนได้มาเปิดโรงเรียนเบาเฮาส์ขึ้นในปี 1919 และในเวลาต่อมาในกลายเป็นโรงเรียนการออกแบบที่มีชื่อเสียงที่สุดแห่งหนึ่งของโลก ต่อมาในช่วงที่นาซีเยอรมนีได้เข้ามามีอิทธิพลมากขึ้น ซึ่งมีแนวคิดด้านสถาปัตยกรรมต่างจากของโกรพีอุสอย่างรุนแรง จึงทำให้เขาต้องปิดโรงเรียนเบาเฮาส์ลง แล้วลี้ภัยออกจากเยอรมนีภายใต้การช่วยเหลือจากเพื่อนสถาปนิกชาวอังกฤษ จากนั้นโกรพีอุส ก็ได้เดินทางไปปูรากฐานด้านสถาปัตยกรรมสมัยใหม่ที่สหรัฐอเมริกา ที่รัฐแมสซาชูเซตส์ โดยเขาได้เป็นอาจารย์และคณบดีประจำบัณฑิตวิทยาลัยการออกแบบ มหาวิทยาลัยฮาร์วาร์ด ตั้งแต่ปี 1937-1952 นอกจากนี้เขายังเป็นอาจารย์พิเศษในช่วงท้าย ๆ ของชีวิตที่ MIT ก่อนจะเสียชีวิตลงเมื่อวันที่ 5 กรกฎาคม ค.ศ. 1969

## อ้างอิง

## แหล่งข้อมูลอื่น

* Masters of Modernism
* Walter Gropius' house, Lincoln, Massachusetts 
* On the Interbau apartments เกี่ยวกับอะพาร์ตเมนต์อินเทอร์เบา
* Impington Village College — ตัวอย่างงานของโกรพีอุสในสหราชอาณาจักร
* Fagus works  
* Bauhaus in America  ภาพยนตร์สารคดี "เบาเฮาส์ในอเมริกา" สร้างในปี ค.ศ. 1995 แสดงอิทธิพลทางความคิดของโกรพีอุสและคนอื่น ๆ ในวงการออกแบบและสถาปัตยกรรมอเมริกัน
* Designer portrait on rosenthalusa.com
* ข้อมูลเกี่ยวกับปีแรก ๆ ของโกรพีอุสในเบาเฮาส์

หมวดหมู่:สถาปนิกชาวอเมริกัน
หมวดหมู่:สถาปนิกชาวเยอรมัน
หมวดหมู่:บุคคลจากเบอร์ลิน
กล้ามเนื้อไดเลเตอร์ นาริส

**กล้ามเนื้อไดเลเตอร์ นาริส** (Dilator naris muscle) เป็นส่วนหนึ่งของกล้ามเนื้อนาซาลิส ประกอบด้วยส่วนหลัง (โพสทีเรียร์) และส่วนหน้า (แอนทีเรียร์)
* *ไดเลเตอร์ นาริส โพสทีเรียร์* (Dilator naris posterior) บางส่วนตั้งอยู่ใต้ต่อกล้ามเนื้อลีเวเตอร์ เลบิไอ ซุพีเรียริส (Levator labii superioris) เริ่มจากมุมของรอยเว้าจมูก (nasal notch) ของกระดูกขากรรไกรบน (maxilla) และจากกระดูกอ่อนปีกจมูกชิ้นเล็ก (lesser alar cartilages) และมีจุดเกาะปลายที่ผิวหนังใกล้กับของของรูจมูก
* *ไดเลเตอร์ นาริส แอนทีเรียร์* (Dilator naris anterior) เป็นเส้นใยกล้ามเนื้อละเอียดที่ทอดผ่านจากกระดูกอ่อนปีกจมูกชิ้นใหญ่ (greater alar cartilage) ไปยังผิวหนังใกล้กับของของรูจมูก และตั้งอยู่ด้านหน้ากล้ามเนื้อไดเลเตอร์ นาริส โพสทีเรียร์

## แหล่งข้อมูลอื่น
* 

ดไเลเตอร์ นาริส
ชารีเท

thumb|200px|สัญลักษณ์ชารีเท
[thumb|right|250px|วิทยาเขต Charité Campus Mitte ในเขต[เบอร์ลิน-มิทเทอ]]

**ชารีเท** () เป็นโรงพยาบาลมหาวิทยาลัยที่ใหญ่ที่สุดในยุโรป ตามที่อ้างในปี พ.ศ. 2546 หลังจากการรวมวิทยาเขตสี่แห่งเข้าด้วยกัน *Charité - Universitätsmedizin Berlin* (ชารีเท - โรงพยาบาลมหาวิทยาลัย เบอร์ลิน) เป็นวิทยาลัยแพทย์ของมหาวิทยาลัยเสรีแห่งเบอร์ลินและมหาวิทยาลัยฮุมบ็อลท์แห่งเบอร์ลิน

## อ้างอิง

## แหล่งข้อมูลอื่น

* Charité

หมวดหมู่:สิ่งก่อสร้างในเบอร์ลิน
หมวดหมู่:สถาบันอุดมศึกษาในเบอร์ลิน
หมวดหมู่:โรงพยาบาลในประเทศเยอรมนี
กล้ามเนื้อไซโกมาติคัส เมเจอร์

**กล้ามเนื้อไซโกมาติคัส เมเจอร์** (Zygomatic major) เป็นกล้ามเนื้อในร่างกายมนุษย์ ซึ่งทำหน้าที่ดึงมุมปากไปทางด้านบนและด้านข้าง กล้ามเนื้อนี้มีเส้นประสาทเฟเชียล (facial nerve, CN VII) เลี้ยงเช่นเดียวกับกล้ามเนื้อในการแสดงสีหน้ามัดอื่นๆ

กล้ามเนื้อไซโกมาติคัสเกาะจากโค้งกระดูกโหนกแก้ม (zygomatic arch) ไปยังมุมปาก กล้ามเนื้อนี้ทำหน้าที่ยกมุมปากในขณะที่ยิ้ม

## แหล่งข้อมูลอื่น
* 
* 
* 
* PTCentral 
* Clips of muscle action 

ซไโกมาติคัส เมเจอร์
ปากกาลูกลื่น

thumb|ส่วนประกอบต่าง ๆ ของปากกาลูกลื่น
**ปากกาลูกลื่น** () เป็นปากกาที่มีส่วนปลายคือลูกลื่น ทำจากโลหะเล็ก ๆ  มีเส้นผ่านศูนย์กลางประมาณ 1 มม. ลูกลื่นหมุนได้รอบทิศ และมีขอบเบ้าที่กันไม่ให้ลูกลื่นหลุดออกมา น้ำหมึกจะไหลผ่านท่อแคบ ๆ นี้ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเป็นเส้นหมึก ส่วนใหญ่ปากกาลูกลื่นจะเขียนได้ราว 2.5-3.5 กิโลเมตร 

## ประวัติ
ในปี ค.ศ. 1938 ลาสโล บีโร จิตรกรและนักหนังสือพิมพ์ชาวฮังการี ได้คิดค้นประดิษฐ์ปากกาลูกลื่นขึ้น ต่อมาเกิดสงครามโลกครั้งที่สอง บีโรลี้ภัยไปอยู่ที่อาร์เจนตินา ก่อตั้งบริษัทปากกาที่เขากับน้องชายร่วมกันคิดขึ้น และขายเป็นสิ่งประดิษฐ์ในปี ค.ศ. 1944 จากนั้นก็ได้รับความนิยม เนื่องจากสะดวกในการพกพาและถูกน้ำแล้วน้ำหมึกก็ไม่เลือนหาย

## ประเภทของปากกาลูกลื่น
ปากกาลูกลื่นที่เรารู้จักกันทั่วไปนั้นสามารถแบ่งออกเป็นอย่างน้อย 2 ประเภท คือ แบบหัวลูกบอล และหัวลูกกลิ้ง ข้อแตกต่างที่สำคัญระหว่างทั้งสองประเภทนี้ คือ ปากกาแบบหัวลูกบอลนั้นใช้น้ำหมึกที่มีน้ำมันเป็นส่วนผสมหลัก ซึ่งทำให้มีอายุการใช้งานที่นานกว่า ขณะที่ปากกาลลูกลื่นหัวลูกกลิ้งนั้นจะใช้หมึกที่มีลักษณะเหลวกว่า ซึ่งเชื่อกันว่าช่วยให้ปากกาเขียนได้ลื่นและนุ่มนวลกว่า

## อ้างอิง
* ปากกาลูกลื่น คอลัมน์รู้ไปโม้ด
*ปากกาลูกลื่นทำงานอย่างไร roonnhaidee.com

หมวดหมู่:ปากกา
กล้ามเนื้อลีเวเตอร์ แองกูไล ออริส

**กล้ามเนื้อลีเวเตอร์ แองกูไล ออริส** (levator anguli oris) เป็นกล้ามเนื้อใบหน้าที่อยู่บริเวณปาก เริ่มจากแอ่งฟันเขี้ยว (canine fossa) ซึ่งอยู่ใต้ต่อรูใต้เบ้าตา (infraorbital foramen)

ใยของกล้ามเนื้อเข้าเกาะปลายที่มุมของปาก ร่วมกับกล้ามเนื้อไซโกมาติคัส (zygomaticus) , ดีเพรสเซอร์ แองกูไล ออริส (depressor anguli oris) , และกล้ามเนื้อหูรูดปาก (Orbicularis oris)

## ภาพอื่นๆ

 Image:Gray157.png|กระดูกขากรรไกรบนข้างซ้าย พื้นผิวด้านนอก


## แหล่งข้อมูลอื่น
* 
* 
* 
* PTCentral 

ลีเวเตอร์ แองกูไล ออริส
กล้ามเนื้อไซโกมาติคัส ไมเนอร์

**กล้ามเนื้อไซโกมาติคัส ไมเนอร์** (zygomaticus minor) เป็นกล้ามเนื้อในการแสดงสีหน้าของมนุษย์ เริ่มจากกระดูกโหนกแก้ม (zygomatic bone) และเข้าเกาะปลายที่ริมฝีปากบน ทำหน้าที่ยกมุมปากและช่วยในการยิ้ม กล้ามเนื้อนี้มีเส้นประสาทเฟเชียล (facial nerve, CN VII) เลี้ยงเช่นเดียวกับกล้ามเนื้อในการแสดงสีหน้ามัดอื่นๆ

## แหล่งข้อมูลอื่น
* 
* 
* PTCentral 

ซไโกมาติคัส ไมเนอร์
เกิดมาลุย

**เกิดมาลุย** () เป็นภาพยนตร์ไทยที่เน้นการแสดงศิลปะการต่อสู้ ที่กำกับโดย พันนา ฤทธิไกร ออกฉายในปี พ.ศ. 2547 สร้างหลังจากความสำเร็จของภาพยนตร์เรื่อง องค์บาก ในปี พ.ศ. 2546  โดยชื่อ "เกิดมาลุย" เคยเป็นชื่อภาพยนตร์แอคชั่นเกรดเอ ถ่ายทำที่ จังหวัดขอนแก่น กำกับโดย ประพนธ์ เพชรอินทร์ นำแสดงโดย พันนา ฤทธิไกร ในปี พ.ศ. 2529 ในขณะนั้น "เกิดมาลุย" หรือ ชื่อเดิม "มือล่าระหัสเชน" เริ่มถ่ายทำปลายปี พ.ศ. 2527 และได้ออกฉายใน โรงภาพยนตร์เครือเอเพ็กซ์ เมื่อวันที่ 2 สิงหาคม พ.ศ. 2529 แต่ภาพยนตร์ทั้งสองเรื่องไม่มีเนื้อหาเกี่ยวข้องกันเลย

## เนื้อเรื่อง
โดยเรื่องราวพูดถึงการเผชิญหน้า กับเหตุการณ์ร้ายแรงที่สุดในชีวิต ที่อยู่นอกเหนือจากความควบคุม อันนำมาซึ่งความเป็นความตายของผู้คนจำนวนมาก เมื่อตกอยู่ภายใต้การจับกลุ่มของผู้ก่อการร้าย ซึ่งเป็นชนกลุ่มน้อย ที่ตั้งใจสร้างความปั่นป่วนให้กับประเทศไทย พร้อมกับชาวบ้านในหมู่บ้านแห่งหนึ่งริมชายแดน ที่พวกเขาและเธอตั้งใจนำข้าวของมาบริจาค และช่วยพัฒนาหมู่บ้าน วิธีเดียวที่จะรักษาชีวิตของพวกพ้องและชาวบ้าน คือต้องนำเอาความสามารถเฉพาะตัวทางด้านกีฬาในแต่ละประเภท มาผสมผสานในการต่อสู้ด้วยมือเปล่า โดยมีเงื่อนไขของเวลา ในการแก้ไขปัญหาเฉพาะหน้าที่เกิดขึ้นให้ได้

## นักแสดง

## อ้างอิง

## แหล่งข้อมูลอื่น
* เกิดมาลุย (2547) ที่ฐานข้อมูลภาพยนตร์และละครไทย

* 
* ข้อมูลภาพยนตร์เรื่องเกิดมาลุย
* 

หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ภาษาไทย
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทยไทย
หมวดหมู่:ภาพยนตร์เทควันโด
หมวดหมู่:ภาพยนตร์โดยสหมงคลฟิล์ม

หมวดหมู่:ภาพยนตร์ที่ถ่ายทำในจังหวัดขอนแก่น
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่นำกลับมาสร้างใหม่
วิลเลียม เบลก

**วิลเลียม เบลก** (; 28 พฤศจิกายน ค.ศ. 1757 - 12 สิงหาคม ค.ศ. 1827) เป็นกวีและนักวาดภาพชาวอังกฤษ ไม่ค่อยมีชื่อเสียงมากนักในระหว่างที่มีชีวิตอยู่ แต่งานของเขาได้รับการยอมรับทั่วไปในแวดวงประวัติศาสตร์ทั้งบทกวีนิพนธ์และภาพวาด ผลงานการวาดภาพนิมิตของเขาได้รับยกย่องว่า "โดดเด่นและก้าวหน้ากว่าศิลปินผู้ยิ่งใหญ่ที่สุดของบริเตนจะสามารถสร้างขึ้นได้" แม้ว่าเขาแทบไม่เคยเดินทางไปไหน และเคยออกไปพ้นจากกรุงลอนดอนเพียงครั้งเดียวในชีวิต แต่ผลงานของเขาแสดงให้เห็นพลังจินตนาการอันยิ่งใหญ่อย่างมาก

ผลงานของเบลกแสดงให้เห็นถึงลักษณะเฉพาะของศิลปินในยุคโรแมนติก หรืออาจจะก่อนยุคโรแมนติกด้วยซ้ำ เพราะงานของเขาส่วนมากสร้างขึ้นในช่วงคริสต์ศตวรรษที่ 18 ลักษณะของผลงานแม้จะเคารพยำเกรงในพระคัมภีร์ไบเบิล แต่แสดงความเป็นปฏิปักษ์ต่อคริสตจักร เบลกได้รับแรงบันดาลใจจากอุดมการณ์และความทะเยอทะยานของกลุ่มนักปฏิวัติฝรั่งเศสและอเมริกัน รวมถึงอิทธิพลจากนักคิดผู้โด่งดังเช่น เจค็อบ โบเฮ็ม และ เอ็มมานูเอล สวีเดนบอร์ก

แม้จะทราบถึงแรงบันดาลใจของเขา แต่งานของเบลกก็มีเอกลักษณ์ไม่เหมือนใคร มีความเป็นอัตลักษณ์สูงจนไม่สามารถจัดประเภทได้ นักวิชาการในคริสต์ศตวรรษที่ 19 คนหนึ่งอธิบายลักษณะของเบลกว่า เป็นเหมือน "ดวงประทีปอันโชติช่วง" "บุรุษผู้ซึ่งบรรพบุรุษยังไม่อาจนำหน้า เกินกว่าสหายร่วมยุคสมัย และไม่อาจแทนที่ได้โดยชนรุ่นหลัง"

## อ้างอิง

หมวดหมู่:บุคคลที่เกิดในปี พ.ศ. 2300
หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:จิตรกรชาวอังกฤษ
หมวดหมู่:จิตรกรสมัยจินตนิยม
หมวดหมู่:บุคคลจากนครเวสต์มินสเตอร์
วันบัสตีย์

[thumb|right|300px|ถนน[ช็องเซลีเซประดับประดาไปด้วยธงตรีกอลอร์สำหรับวันบัสตีย์]]
**วันบัสตีย์** เป็นวันชาติของฝรั่งเศส ซึ่งตรงกับวันที่ 14 กรกฎาคมของทุกปี ในประเทศฝรั่งเศส วันดังกล่าวถูกเรียกอย่างเป็นทางการว่า "งานเฉลิมฉลองแห่งชาติ" () และเรียกโดยทั่วไปว่า "สิบสี่กรกฎา" () วันดังกล่าวเป็นการรำลึกถึงวันหยุดสหพันธรัฐ () ในปี ค.ศ. 1790 ซึ่งตรงกับวันครบรอบการทลายคุกบัสตีย์เมื่อวันที่ 14 กรกฎาคม ค.ศ. 1789 หนึ่งปีพอดี วันครบรอบการทลายคุกบัสตีย์ถูกมองว่าเป็นสัญลักษณ์การลุกฮือของชาติสมัยใหม่ และการปรองดองชาวฝรั่งเศสด้วยราชาธิปไตยภายใต้รัฐธรรมนูญ สมัยก่อนสาธารณรัฐที่ 1 ระหว่างการปฏิวัติฝรั่งเศส งานฉลองและพิธีการทางการถูกจัดขึ้นทั่วประเทศฝรั่งเศส การเดินสวนสนามประจำปีที่เก่าแก่ที่สุดและมีขนาดใหญ่ที่สุดในยุโรปถูกจัดขึ้นเมื่อเช้าวันที่ 14 กรกฎาคม บนถนนช็องเซลีเซในปารีส ต่อหน้าประธานาธิบดีฝรั่งเศส เจ้าหน้าที่ของรัฐ และแขกต่างประเทศ

## เหตุการณ์และประเพณี
การเดินสวนสนามเริ่มจากนักเรียนทหารจากโรงเรียนทหารหลายแห่ง จากนั้นจึงเป็นทหารราบ ทหารยานยนต์ อากาศยานจากปาทรูยเดอฟร็องส์บินอยู่บนท้องฟ้า ในปัจจุบัน ได้กลายมาเป็นธรรมเนียมปฏิบัติที่จะเชิญหน่วยทหารจากประเทศพันธมิตรของฝรั่งเศสร่วมเดินสวนสนามด้วย ในปี ค.ศ. 2004 อันเป็นปีครบรอบหนึ่งร้อยปีความตกลงฉันทไมตรี () ทหารอังกฤษได้นำการเดินสวนสนามวันบัสตีย์เป็นครั้งแรก โดยมีเรดแอโรวส์บินอยู่เหนือศีรษะ ในปี ค.ศ. 2007 กองพลน้อยพลร่มที่ 26 ของเยอรมนีนำหน้าการเดินสวนสนาม ตามด้วยนาวิกโยธินอังกฤษ

ในวันนี้ยังเป็นวันที่ประธานาธิบดีฝรั่งเศสจะให้สัมภาษณ์แก่สื่อ โดยอภิปรายสถานการณ์ของประเทศ เหตุการณ์ปัจจุบัน และโครงการในอนาคต แต่นีกอลา ซาร์กอซี ประธานาธิบดีฝรั่งเศสคนที่ 23 ปฏิเสธจะให้สัมภาษณ์

รัฐธรรมนูญแห่งฝรั่งเศส มาตรา 17 ให้อำนาจแก่ประธานาธิบดี ในการอภัยโทษแก่ผู้กระทำความผิด และตั้งแต่ ค.ศ. 1991 เป็นต้นมา ประธานาธิบดีฝรั่งเศสได้ใช้อำนาจนี้ในการอภัยโทษผู้กระทำความผิดเล็ก ๆ น้อย ๆ เช่นผู้กระทำผิดกฎจราจร ในวันที่ 14 กรกฎาคมของทุกปี แต่หลังจากปี ค.ศ. 2007 เป็นต้นมา อดีตประธานาธิบดีซาร์กอซีประกาศให้ยกเลิกธรรมเนียมปฏิบัติดังกล่าว

## การเดินสวนสนาม
การเดินสวนสนามวันบัสตีย์นั้นเป็นการเดินสวนสนามฝรั่งเศสที่จัดขึ้นเป็นประจำทุกปีในกรุงปารีสนับตั้งแต่ ค.ศ. 1880 ในตอนเช้าวันที่ 14 กรกฎาคม แต่ก่อนการเดินสวนสนามดังกล่าวจัดขึ้นที่อื่นในหรือใกล้กับกรุงปารีส แต่หลังจากปี ค.ศ. 1918 ได้ย้ายมาจัดที่ถนนช็องเซลีเซ ด้วยการเห็นพ้องอย่างชัดเจนของฝ่ายสัมพันธมิตรที่เป็นตัวแทนในการประชุมสันติภาพแวร์ซาย ยกเว้นช่วงที่เยอรมนียึดครองฝรั่งเศสจาก ค.ศ. 1940 ถึง 1944 ขบวนสวนสนามเคลื่อนลงมาตามถนนช็องเซลีเซ จากประตูชัยฝรั่งเศสไปถึงจัตุรัสกงกอร์ด ที่ซึ่งประธานาธิบดีแห่งสาธารณรัฐฝรั่งเศส คณะรัฐบาลและเอกอัครราชทูตต่างประเทศประจำประเทศฝรั่งเศสยืนอยู่ การเดินสวนสนามวันบัสตีย์ได้รับความนิยมในฝรั่งเศส มีการถ่ายทอดทางโทรทัศน์ และเป็นการเดินสวนสนามเป็นปกติที่เก่าแก่ที่สุดและมีขนาดใหญ่ที่สุดในยุโรป ในบางปียังได้มีการเชิญทหารต่างประเทศเข้าร่วมในขบวนสวนสนามและเชิญรัฐบุรุษต่างประเทศเข้าร่วมในฐานะแขก

นอกจากนี้ ยังมีการเดินขบวนสวนสนามขนาดเล็กกว่าตามเมืองที่มีกองทหารประจำอยู่ของฝรั่งเศส อันประกอบด้วยทหารในท้องถิ่นนั้น

## อ้างอิง
    

หมวดหมู่:การปฏิวัติฝรั่งเศส
หมวดหมู่:วันชาติ
หมวดหมู่:วัฒนธรรมฝรั่งเศส
หมวดหมู่:วันสำคัญในเดือนกรกฎาคม
ยำหนังฮิต สะกิตต่อมฮา

**ยำหนังฮิต สะกิตต่อมฮา** () เป็นภาพยนตร์แนวตลกล้อเลียนหนังดังหลายเรื่อง ออกฉายในประเทศสหรัฐอเมริกาเมื่อวันที่ 26 มกราคม ค.ศ. 2007 ในประเทศไทย ออกฉายเมื่อวันที่ 10 พฤษภาคม พ.ศ. 2550 เรื่องนี้เป็นเรื่องราวของ **กลุ่มวัยรุ่นหลายคน** ที่ชื่นชอบหนังดังๆหลายเรื่องไม่ว่าจะเป็น ไพเรทส์ออฟเดอะแคริบเบียน , ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต และอื่นๆอีกหลายเพียบ เลยรีบไปทำหนังล้อเลียนหนังดัง ความฮาของพวกวัยรุ่นเกิดบังเกิดฮาและกวนๆขึ้นมา



## เรื่องย่อ
เรื่องราวของกลุ่มวัยรุ่นหลายคนที่ชื่นชอบหนังดังๆ ที่พวกเขาชอบดูหนังดังไม่ว่าจะเป็น ไพเรทส์ออฟเดอะแคริบเบียน , ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต , ซุปเปอร์แมน รีเทิร์น และอื่นๆอีกหลายเพียบ พวกเขาทั้งหลายคนได้ตัดสินใจชื่อชุดคอสเพลย์และทำหนังล้อเลียนขึ้นมา ความฮาของพวกวัยรุ่นบังเกิดวุ่นวายและกวนๆขึ้นมาอย่างใหญ่

## นักแสดง

## ดูเพิ่ม
* ''Epic Movie'' official site 
* 
* Epic Movie Myspace
* ''Epic Movie'' at IGN.com
* ''Epic Movie'' production stills 
* box office
* ''Epic Movie'' at AgonyBooth.com

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์ตลก
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
ปลาซิวเจ้าฟ้า

**ปลาซิวเจ้าฟ้า** หรือ **ปลาซิวเจ้าฟ้าจุฬาภรณ์** ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Amblypharyngodon chulabhornae* อยู่ในวงศ์ปลาซิว (Danionidae)  มีสีโปร่งใส เห็นแกนดำของกระดูกสันหลังชัดเจน ตาโต หลังค่อม ท้องเป็นสีเงินแวววาว บริเวณส่วนหัวด้านบนมีสีเขียวเหลือบทอง

มีความยาวเต็มที่ 4 เซนติเมตร พบอาศัยอยู่เป็นฝูงใหญ่ในแหล่งน้ำขนาดใหญ่ของภาคเหนือ ภาคกลาง และพบโดยมากในภาคอีสานของประเทศไทย กินตัวอ่อนของแมลงน้ำ และพืชหรือตะไคร่น้ำ เป็นอาหาร

เป็นปลาที่ใช้บริโภคในท้องถิ่น มีรสชาติไม่ขม จึงนิยมทำเป็นปลาจ่อม มีชื่อเรียกในท้องถิ่นว่า "ปลาแตบแก้ว" เป็นปลาที่เพิ่งค้นพบใหม่ในปี พ.ศ. 2533 ที่บึงบอระเพ็ด และให้ชื่อสายพันธุ์เพื่อถวายเป็นพระเกียรติแด่ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 

นอกจากนี้แล้วยังนิยมเลี้ยงเป็นปลาสวยงาม
## อ้างอิง

## แหล่งข้อมูลอื่น
* ข้อมูลปลาซิวเจ้าฟ้า

ซิวเจ้าฟ้า
ซิวเจ้าฟ้า
ซิวเจ้าฟ้า
ซิวเจ้าฟ้า
ซิวเจ้าฟ้า
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
ซิวเจ้าฟ้า
ซิวเจ้าฟ้า
หมวดหมู่:สมเด็จเจ้าฟ้าฯ กรมพระศรีสวางควัฒน วรขัตติยราชนารี
ฮุมาตุลฮิมา

**ฮุมาตุลฮิมา** () มีความหมายว่า "ผู้พิทักษ์แห่งมาตุภูมิ" เป็นชื่อของเพลงชาติตูนีเซียในปัจจุบันที่เริ่มใช้มาตั้งแต่ พ.ศ. 2530 โดยก่อนหน้านั้น เพลงนี้เป็นที่รู้จักกันดีในฐานะเพลงปฏิวัติที่นิยมขับร้องในการประชุมของพรรคเนโอเดสตูร์ ซึ่งเป็นพรรคการเมืองที่เคลื่อนไหวเพื่อการเรียกร้องเอกราชของตูนีเซียจากฝรั่งเศส

## ประวัติ
เพลงนี้ประพันธ์ขึ้นในลักษณะบทกวีในช่วงคริสต์ทศวรรษที่ 1930 โดยมุศเฏาะฟา ศอดิก อัรรอฟิอี กวีชาวอียิปต์ผู้เกิดในประเทศเลบานอน ส่วนทำนองเพลงนั้น แหล่งข้อมูลบางแห่งกล่าวว่าผลงานนี้เป็นงานประพันธ์ของมุฮัมมัด อับดุลวะฮาบ  แต่ผู้เชี่ยวชาญด้านดนตรีของตูนีเซียกล่าวว่า ทำนองของเพลงนี้เป็นผลงานของอาห์เหม็ด เคียเรดดีน (Ahmed Kheireddine) และเรียบเรียงโดยซะกะริยา อะห์มัด (ทั้งสองสองคนที่กล่าวถึงล้วนเป็นชาวอียิปต์)

ในตอนท้ายของเพลงนี้ได้มีการเพิ่มบทกวี 2 ตอน จากบทกวีชื่อ *La volonté de vivre* ("ความปรารถนาจะมีชีวิต") อันเป็นผลงานของและอาบู เอล กาเซ็ม เช็บบี (Abou el Kacem Chebbi) (นับตั้งแต่ตอนที่แปลความไว้ว่า "ยามเมื่อผองชนต้องการมีชีวิตอยู่...")  สันนิษฐานว่าเนื้อหาส่วนนี้เพิ่มเข้ามาในเดือนกรกฎาคม พ.ศ. 2498

เพลงฮุมาตุลฮิมาได้ใช้เป็นเพลงชาติชั่วคราวหลังการโค่นล้มรัฐบาลระบอบกษัตริย์ของตูนีเซียลงเมื่อวันที่ 25 กรกฎาคม พ.ศ. 2500 จนกระทั่งมีการรับรองเพลง "อะลาค็อลลิดี" เป็นเพลงชาติตูนีเซียในวันที่ 20 มีนาคม พ.ศ. 2501 ต่อมาหลังเกิดการรัฐประหารในวันที่ 7 พฤศจิกายน พ.ศ. 2530 จึงได้มีการนำเอาเพลงนี้กลับมาใช้เป็นเพลงชาติตูนีเซียอีกครั้ง โดยมีการรับรองเมื่อวันที่ 12 พฤศจิกายน พ.ศ. 2530

## เนื้อร้อง
เพื่อให้กระชับกับเวลา จะมีการร้องเพลงชาติแบบสั้น โดยประกอวด้วยบทประสานเสียง บทที่ 3 (ไม่ร้องซ้ำ) และบทประสานเสียงอีกครั้ง

### ฉบับราชการ

### ฉบับดั้งเดิม



## อ้างอิง

## แหล่งข้อมูลอื่น
* Tunisia: ''Humat al-Hima'' – Audio of the national anthem of Tunisia, with information and lyrics (archive link)

หมวดหมู่:สัญลักษณ์ของประเทศตูนิเซีย
หมวดหมู่:เพลงชาติ
หมวดหมู่:เพลงภาษาอาหรับ
วิทยาลัยการจัดการ กรุงเทพมหานคร มหาวิทยาลัยพะเยา

**วิทยาลัยการจัดการ กรุงเทพมหานคร มหาวิทยาลัยพะเยา** () ก่อตั้งขึ้นในปี พ.ศ. 2554 เพื่อเสริมสร้างศักยภาพและเพิ่มพูนความรู้ให้กับผู้สนใจศึกษาต่อที่ไม่สามารถมาเรียนโดยตรงที่มหาวิทยาลัยได้  เป็นหน่วยงานในสังกัดสำนักงานอธิการบดีมหาวิทยาลัยพะเยา ตั้งอยู่ ณ อาคารศิวาเทล ต่อ อาคารเวฟเพลส ถนนวิทยุ แขวงลุมพินี เขตปทุมวัน กรุงเทพมหานคร

## ประวัติ
เมื่อวันที่ 12 กรกฎาคม 2553 พระบาทสมเด็จพระเจ้าอยู่หัวภูมิพลอดุลยเดช ได้มีพระบรมราชโองการโปรดเกล้าฯ ให้ตราพระราชบัญญัติมหาวิทยาลัยพะเยา พ.ศ. 2553 ขึ้น และประกาศใน ราชกิจจานุเบกษา เมื่อวันที่ 16 กรกฎาคม 2553  มหาวิทยาลัยพะเยา ซึ่งเดิมเป็นวิทยาเขตสารสนเทศมหาวิทยาลัยนเรศวร ได้เป็นมหาวิทยาลัยในกำกับของรัฐ โดยการบริหารของ ศาสตราจารย์ (พิเศษ) ดร. มณฑล สงวนเสริมศรี อธิการบดี อธิการบดีและคณะผู้บริหารที่มีความรู้และประสบการณ์ สร้างมหาวิทยาลัยพะเยาเป็นมหาวิทยาลัยสมบูรณ์แบบอย่างแท้จริง

ที่ประชุมสภามหาวิทยาลัยพะเยาได้มีมติจัดตั้งวิทยาลัยการจัดการ กรุงเทพมหานคร มหาวิทยาลัยพะเยา เป็นคณะวิชาเพื่อจัดการเรียนการสอนหลักสูตรที่มีความจำเป็นต่อการพัฒนาประเทศ เปิดดำเนินการเรียนการสอน หลักสูตรดังนี้
*ศิลปศาสตรมหาบัณฑิต สาขาวิชาการจัดการโรงแรมและการท่องเที่ยว (Master of Arts in Hotel and Tourism Management)
*การศึกษามหาบัณฑิต สาขาวิชาการบริหารการศึกษา (Master of Education in  Educational Administration)
*บริหารธุรกิจมหาบัณฑิต (Master of Business Administration)

มหาวิทยาลัยพะเยากำหนดวัตถุประสงค์เป็น core purpose เน้นร่วมกันในการจัดการเรียนการสอนที่มุ่งให้นิสิตอยู่และเรียน (Live and Learn) อย่างมีความสุข จบไปมีงานทำและเป็นคนดีของสังคม ดังนั้นวิทยาลัยการจัดการ กรุงเทพมหานคร มหาวิทยาลัยพะเยา จึงเพิ่มโอกาสการทำงานทั่วโลก โดยการส่งเสริมการเรียนรู้ให้แก่นิสิตทั้งด้านองค์ความรู้และทักษะการใช้ภาษาอังกฤษ นิสิตสามารถเลือกกลุ่มเรียนได้ทั้งกลุ่มเรียนที่ใช้ภาษาไทยเป็นสื่อการสอน และกลุ่มเรียนที่ใช้ภาษาอังกฤษเป็นสื่อการสอนตามระดับความสามารถการใช้ภาษาของผู้เรียน เพื่อเตรียมความพร้อมนิสิตเข้าสู่ตลาดแรงงานของประเทศ ของประชาคมอาเซียน และประชาคมโลก โดยวิทยาลัยการจัดการได้สร้างความสัมพันธ์กับมหาวิทยาลัยต่างประเทศ ในการรับรองมาตรฐานคุณภาพการศึกษาเท่าเทียมกัน

วิทยาลัยการจัดการ กรุงเทพมหานคร มหาวิทยาลัยพะเยา มีอัตตลักษณ์ เป็นดั่ง“อัญญปัญญ์” 
หมายถึงปัญญาสร้างสรรค์ที่มีความแตกต่างที่สามารถสร้างความมั่งคั่งและมั่นคงให้ตัวบุคคลและประเทศชาติ โดยสื่อความหมายเป็นภาษาอังกฤษว่า

CREATIVE WISDOM TO CREATE WEALTH

## หลักสูตรการศึกษา
ปัจจุบัน วิทยาลัยการจัดการ กรุงเทพมหานคร มหาวิทยาลัยพะเยา จัดการเรียนการสอนหลักสูตรในสาขาวิชา ได้แก่

## ทำเนียบคณบดี

## อ้างอิง

## ดูเพิ่ม
* มหาวิทยาลัยพะเยา

## แหล่งข้อมูลอื่น
* มหาวิทยาลัยพะเยา 
* วิทยาลัยการจัดการ กรุงเทพมหานคร มหาวิทยาลัยพะเยา 

หมวดหมู่:หน่วยงานในมหาวิทยาลัยพะเยา
คณะสหเวชศาสตร์ มหาวิทยาลัยพะเยา

**คณะสหเวชศาสตร์ มหาวิทยาลัยพะเยา** () เป็นหน่วยงานวิชาการระดับคณะวิชา ของมหาวิทยาลัยพะเยา ทำการจัดการศึกษาด้านกายภาพบำบัดและเทคนิคการแพทย์
## ประวัติและความเป็นมา
คณะสหเวชศาสตร์ มหาวิทยาลัยพะเยา ก่อตั้งขึ้นเมื่อวันที่ 1 ตุลาคม พ.ศ. 2550 ในชื่อสำนักวิชาสหเวชศาสตร์ ในคราวเดียวกันกับที่สภามหาวิทยาลัยนเรศวร มีมติให้เปลี่ยนชื่อวิทยาเขตสารสนเทศพะเยา เป็นมหาวิทยาลัยนเรศวร พะเยา ในคราวประชุมสภามหาวิทยาลัยนเรศวร ครั้งที่ 13 (4/2550) มีอาจารย์ประสิทธิ์ ชนะรัตน์ ดำรงตำแหน่งหัวหน้าสำนักวิชาฯ (1 ตุลาคม 2550 จนถึง 12 กรกฎาคม 2553) โดยให้มีหน้าที่รับผิดชอบในการจัดการศึกษาระดับปริญญาตรี 3 หลักสูตร ได้แก่ 1) หลักสูตรวิทยาศาสตรบัณฑิต สาขาวิชาเทคนิคการแพทย์ 2) หลักสูตรวิทยาศาสตรบัณฑิต สาขาวิชากายภาพบำบัด และ 3) หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ ซึ่งโอนย้ายมาจากสำนักวิชาวิทยาศาสตร์การแพทย์ และเปิดหลักสูตรใหม่อีกหนึ่งหลักสูตร คือ หลักสูตรวิทยาศาสตรบัณฑิต สาขาวิชาวิทยาศาสตร์และเทคโนโลยีการกีฬา

ต่อมาในวันที่ 1 ธันวาคม พ.ศ. 2551 สาขาวิชาสาธารณสุขศาสตร์ได้แยกตัวไปจัดตั้งเป็นสำนักวิชาใหม่ คือ สำนักวิชาแพทยศาสตร์ และในราวเดือนเมษายน พ.ศ. 2552 สาขาวิชาวิทยาศาสตร์และเทคโนโลยีการกีฬา ได้ย้ายไปอยู่ในความดูแลของสำนักวิชาวิทยาศาสตร์การแพทย์ เพื่อให้เหมาะสมกับการจัดกลุ่มสาขาวิชามากขึ้น

และเนื่องจากเมื่อวันที่ 12 กรกฎาคม พ.ศ. 2553 ได้มีการตราพระราชบัญญัติมหาวิทยาลัยพะเยา พ.ศ. 2553 ขึ้นและประกาศในราชกิจจานุเบกษา เมื่อวันที่ 16 กรกฎาคม พ.ศ. 2553 และมีผลบังคับใช้ตั้งแต่วันที่ 17 กรกฎาคม พ.ศ. 2553 เป็นต้นไปนั้น สภามหาวิทยาลัยพะเยา ในคราวประชุมครั้งที่ 5/2553 เมื่อวันที่ 19 กันยายน พ.ศ. 2553 มีมติให้ออกประกาศมหาวิทยาลัยพะเยา เรื่อง การจัดตั้งส่วนงานวิชาการ ของมหาวิทยาลัยพะเยา พ.ศ. 2553 จึงเป็นผลให้สำนักวิชาสหเวชศาสตร์ เปลี่ยนเป็นคณะสหเวชศาสตร์ ตั้งแต่วันที่ 1 ตุลาคม พ.ศ. 2553 เป็นต้นไป

## หลักสูตร

## คณบดี

## อ้างอิง

## ดูเพิ่ม
* มหาวิทยาลัยพะเยา
* รายชื่อคณะสหเวชศาสตร์ในประเทศไทย

## แหล่งข้อมูลอื่น
* มหาวิทยาลัยพะเยา 
* คณะสหเวชศาสตร์ มหาวิทยาลัยพะเยา 

พะเยา
พะเยา
พะเยา
หมวดหมู่:หน่วยงานในมหาวิทยาลัยพะเยา
ตลาดกิมหยง

**ตลาดกิมหยง** เป็นตลาดขายของฝากและของที่ระลึกขนาดใหญ่ในอำเภอหาดใหญ่ จังหวัดสงขลา ตั้งอยู่บนอาคารสองชั้น ริมถนนละม้ายสงเคราะห์ ชั้นบนเป็นร้านขายสินค้า ชั้นล่างเป็นตลาดขายของแห้ง เดิมอาคารแห่งนี้เคยเป็นโรงภาพยนตร์ ชื่อ "โรงภาพยนตร์เฉลิมไทย"

ชื่อตลาดกิมหยง มาจากชื่อเต็มว่า "ตลาดชีกิมหยง" เป็นชื่อของคหบดีชาวจีนชื่อ ชีกิมหยง และภรรยาชื่อ ละม้าย เจ้าของที่ดินแต่เดิม

ตลาดกิมหยงเป็นตลาดที่มีชื่อเสียงคู่กับ ตลาดสันติสุข ซึ่งจำหน่ายเครื่องใช้ไฟฟ้า, น้ำหอมและเครื่องสำอาง ซึ่งอยู่ริมถนนนิพัทธ์อุทิศในย่านเดียวกัน

ในอดีตตลาดกิมหยงบริเวณชั้นล่างนอกจากจะเป็นตลาดสดเหมือนตลาดทั่วไปแล้วยังมีการจำหน่ายสินค้าที่มาจากประเทศมาเลเซีย โดยเฉพาะอาหารแห้ง กาแฟสำเร็จรูป ขนม เครื่องสำอางค์และเครื่องใช้ไฟฟ้า ซึ่งเป็นที่ทราบกันดีว่าสินค้าเหล่านี้ถูกลักลอบนำเข้ามาโดยไม่ได้เสียภาษี ดังนั้นตลาดกิมหยงจึงเป็นแหล่งทีนักท่องเที่ยวชาวไทยมาซื้อหาสินค้าเหล่านี้เพื่อกลับไปเป็นของฝาก (ในขณะที่คนไทยมักลักลอบนำข้าวสาร น้ำตาล เข้าไปขายในปาดังเปซาร์ ฝั่งมาเลเซีย) ส่วนชั้นสองของอาคารนั้นในอดีตเคยเป็นโรงภาพยนตร์ชื่อเฉลิมไทยซึ่งเป็นโรงภาพยนตร์ที่ค่อนข้างได้รับความนิยมมากเพราะมักจะฉายภาพยนตร์ฝรั่งโดยมีผู้ให้เสียงพากษ์ภาษไทยที่มีชื่อเสียง คือ กรรณิการ์ อมรา

## อ้างอิง

หมวดหมู่:ตลาดในจังหวัดสงขลา
หมวดหมู่:สถานที่ที่ตั้งชื่อตามนามของบุคคลสำคัญของไทย
ยุคน้ำแข็ง

[thumb|250px|แผ่นน้ำแข็งที่ขยายระหว่างยุคน้ำแข็ง ภาพนี้เป็นแผ่นน้ำแข็ง[แอนตาร์กติก]]

**ยุคน้ำแข็ง** ()เป็นช่วงเวลาที่มีการลดลงของอุณหภูมิอย่างยาวนานบนพื้นผิวและชั้นบรรยากาศโลกและโลกเกือบถึงจุดจบ
ทำให้เกิดการขยายตัวของแผ่นน้ำแข็งในผืนทวีป แผ่นน้ำแข็งขั้วโลก และธารน้ำแข็งอัลไพน์ เมื่อเริ่มเข้าสู่ยุคน้ำแข็ง จะมีหิมะตกลงมาอย่างหนักทั่วผืนผิวโลก ทั้งพื้นดิน และพื้นน้ำ เช่น มหาสมุทรแปซิฟิก เป็นต้น

เมื่อพื้นผิวมหาสมุทรถูกปกคลุมด้วยหิมะ ทำให้ใต้ท้องมหาสมุทรไม่ได้รับแสงอาทิตย์ หรือได้รับน้อยมาก และหลังจากนั้นได้มีการระเบิดของภูเขาไฟครั้งใหญ่ขึ้น และพ่นเถ้าถ่านออกมาจากปล่องภูเขาไฟจำนวนมาก ทำให้โลกเกิดปรากฏการณ์โลกร้อน(Global warming)แล้วน้ำแข็ง และหิมะที่ปกคลุมทั่วโลกนั้นได้ละลายกลายเป็นน้ำ เมื่อน้ำแข็งละลายกลายเป็นน้ำ ทำให้น้ำที่ละลายไปนั้นไหลย้อนกลับขึ้นมาสู่พื้นดินดังเดิม

## แหล่งข้อมูลอื่น

* Cracking the Ice Age จากไทยพีบีเอส (ทีวีสาธารณะของสหรัฐอเมริกา)
* Climate Models & Predicitons for the Future
* Raymo - uplift hypothesis 
* รายการท่องโลกกว้างทาง ThaiPBS วันที่ 18 กุมถาพันธ์ 2557

หมวดหมู่:ภูมิอากาศ
หมวดหมู่:ยุค
แอนตาร์กติก

[thumb|เขตแอนตาร์กติกกับการบรรจบแอนตาร์กติกและ[เส้นขนานที่ 60 องศาใต้]]

**แอนตาร์กติก** () เป็นเขตขั้วโลกรอบขั้วโลกใต้ของโลกตรงข้ามอาร์กติกที่เป็นเขตครอบขั้วโลกเหนือ แอนตาร์กติกประกอบด้วยทวีปแอนตาร์กติกา ที่ราบสูงแกร์เกแลน และ ดินแดนเกาะ อื่น ๆ ที่ตั้งอยู่บนแผ่นแอนตาร์กติกหรือทางใต้ของการบรรจบแอนตาร์กติก (Antarctic Convergence) ภูมิภาคแอนตาร์กติกประกอบด้วยหิ้งน้ำแข็ง น่านน้ำ และพื้นที่เกาะทั้งหมดในมหาสมุทรใต้ ซึ่งตั้งอยู่ทางใต้ของการบรรจบแอนตาร์กติก ซึ่งเป็นโซนที่กว้างประมาณ  ที่แตกต่างกันในละติจูดตามฤดูกาล ครอบคลุมพื้นที่ 20 เปอร์เซ็นต์ของซีกโลกใต้ ซึ่ง 5.5 เปอร์เซ็นต์ (14 ล้านกม.2) เป็นพื้นที่ผิวของทวีปแอนตาร์กติกเอง พื้นดินและชั้นน้ำแข็งทั้งหมด ทางใต้ของละติจูด 60°S อยู่ภายใต้ระบบสนธิสัญญาแอนตาร์กติก ในทางชีวภูมิศาสตร์ เขตชีวภาพแอนตาร์กติกเป็นหนึ่งในแปดดินแดนทางชีวภูมิศาสตร์ของพื้นผิวโลก
## รายชื่อหมู่เกาะนอกชายฝั่ง

### เหนือเส้นขนานที่ 60 องศาใต้

### ใต้เส้นขนานที่ 60 องศาใต้

## อ้างอิง

## ดูเพิ่ม
* Krupnik, Igor, Michael A. Lang, and Scott E. Miller, eds. ''Smithsonian at the Poles: Contributions to International Polar Year Science''. Washington, D.C.: Smithsonian Institution Scholarly Press, 2009.
หมวดหมู่:ภูมิศาสตร์แอนตาร์กติกา
หมวดหมู่:Webarchive template wayback links
นวยุคนิยม

[thumb|right|250px|เก้าอี้วาสซิลี (Wassily) ผลงานของ[มาร์แซล บรอยเยอร์]]
**นวยุคนิยม** หรือ **นวนิยม** () หมายถึง ชุดขบวนการเคลื่อนไหวทางวัฒนธรรม ซึ่งมีรากฐานมาจากการเปลี่ยนแปลงในสังคมตะวันตก
ในช่วงปลายคริสต์ศตวรรษที่ 19 และต้นคริสต์ศตวรรษที่ 20 คำดังกล่าวครอบคลุมชุดต่อเนื่องของขบวนการปฏิรูปในศิลปะ, สถาปัตยกรรม, ดนตรี, วรรณกรรม, และศิลปะประยุกต์ซึ่งอุบัติขึ้นในระหว่างช่วงนี้

## อ้างอิง

หมวดหมู่:ศิลปะ
หมวดหมู่:ขบวนการศิลปะ
หมวดหมู่:แนวสถาปัตยกรรม
หมวดหมู่:รูปแบบสถาปัตยกรรม
ยุทธนา ภาระนันท์

**ดร.นพ.ยุทธนา ภาระนันท์** แพทย์ นักจิตวิทยาให้คำปรึกษา นักพูด นักบริหารจัดการองค์กร คอลัมนิตส์ ฯลฯ  เขียนบทความประจำให้กับกรุงเทพธุรกิจ Bizweek ในชื่อ พอเพียง Managemang และ บริหารเชิงบวก  นักเขียนประจำนิตยสาร แม่และเด็ก ที่ปรึกษาศูนย์ให้คำปรึกษา Hope of Thai People Foundation  

## การศึกษา
* ปริญญาเอก ดุษฎีบัณฑิตสาขาจิตวิทยาการให้คำปรึกษา มหาวิทยาลัยศรีนครินทรวิโรฒ (กศ.ด.) และแพทย์เฉพาะทางสาขาเวชศาสตร์ครอบครัว 
* ปริญญาโท การศึกษามหาบัณฑิตสาขาจิตวิทยาการแนะแนว มหาวิทยาลัยศรีนครินทรวิโรฒ (กศ.ม.)
* Certificate Systemic (Brief) Therapy an advanced intensive residential training program by Dr. John Banmen,  R.Psych. from AVANTA the Virginia Satir Network: British Columbia, Canada.
* ปริญญาตรี แพทยศาสตร์บัณฑิต มหาวิทยาลัยเชียงใหม่

## งานวิจัยและผลงาน
รายงานการวิจัย เรื่อง “ปัจจัยด้านจิตสังคมที่เกี่ยวกับพฤติกรรมป้องกันการติดเชื้อโรคเอดส์ทางเพศสัมพันธ์ในทหารเกณฑ์” ได้รับทุนอุดหนุนประเภทการวิจัยและพัฒนาระบบพฤติกรรมไทย สำนักงานคณะกรรมการวิจัยแห่งชาติ

วิทยานิพนธ์ระดับปริญญาเอก  สาขาจิตวิทยาการให้คำปรึกษา มหาวิทยาลัยศรีนครินทรวิโรฒ เรื่อง “การศึกษาและการสร้างโมเดลการพัฒนาความเข้มแข็งของครอบครัว”  ได้รับทุนวิจัยจาก สสส. (สำนักงานกองทุนสนับสนุนการสร้างเสริมสุขภาพ)

## ผลงานหนังสือ
* องค์กรพอเพียง  
* 24 ทักษะเพื่อการบริหารอย่างพอเพียง 
* เปิดปมบุคลิก
* ใครอยากเป็นนักคิดผลิต idea เชิญทางนี้ เหลาความสำเร็จด้วยความคิดเชิงบวก
* อะไรๆ ก็บวกได้ด้วยพลังสมองยิ้ม
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
อีสต์ไซด์แกลเลอรี

thumb|right|250px|ภาพวาดบนกำแพงที่อีสต์ไซด์แกลเลอรี
**อีสต์ไซด์แกลเลอรี** (; "ห้องภาพฝั่งตะวันออก") เป็นอนุสรณ์สถานนานาชาติสำหรับเสรีภาพ
มันเป็นส่วนยาว 1.3 กิโลเมตรของกำแพงเบอร์ลินตั้งอยู่ใกล้กับศูนย์กลางของเบอร์ลิน บนถนนมือเลินชตราเซอในเขตฟรีดริชส์ไฮน์-คร็อยทซ์แบร์ค

แกลเลอรีดังกล่าวมีภาพวาดประมาณ 106 ภาพ โดยศิลปินจากทั่วโลก วาดลงบนกำแพงฝั่งตะวันออกของกำแพงเบอร์ลิน
เป็นไปได้ที่มันจะเป็นห้องแสดงภาพกลางแจ้งที่ใหญ่และคงทนที่สุดในโลก ภาพแรกนั้นเริ่มวาดโดย Christine Mac Lean ในเดือนธันวาคม ค.ศ. 1989 หลังการล่มสลายของกำแพง จากนั้นภาพวาดจาก Kasra Alavi, Kani Alavi, Jim Avignon, Thierry Noir, Ingeborg Blumenthal, Ignasi Blanch i Gisbert, และคนอื่น ๆ ก็ตามมา

## ในสื่อสมัยนิยม
* แกลเลอรีดังกล่าวพบในภาพยนตร์ *[[กูดบาย เลนิน!]]*
* แกลเลอรีดังกล่าวเป็นฉากในเลกที่ 5 ของรายการแข่งขัน *[[ดิ อะเมซซิง เรซ]]* ตอนที่ 6
* แกลเลอรีดังกล่าวเป็นฉากในเพลงของวง Bloc Party ชื่อ "คร็อยทซ์แบร์ค"

## ห้องภาพ

ภาพ:East_Side_Gallery.JPG|อีสต์ไซด์แกลเลอรี
ภาพ:East Side Gallery trabi.jpg|ภาพรถทราบีวิ่งชนกำแพง เป็นอีกภาพหนึ่งที่มีชื่อเสียง
ภาพ:No_more_walls.jpg|สโลแกนสมัยนิยมถูกกราฟิตีลงบนส่วนหนึ่งของอีสต์ไซด์แกลเลอรี เขียนว่า "*No more wars. No more walls. A united world.*" (ไม่เอาสงครามแล้ว ไม่เอากำแพงแล้ว โลกที่เป็นหนึ่งเดียว)


## อ้างอิง

## แหล่งข้อมูลอื่น

*Artist Initiative East Side Gallery e.V.
*รูปถ่ายของภาพวาดในอีสต์ไซด์แกลเลอรีทั้งหมด 
* ภาพของอีสต์ไซด์แกลเลอรี 
*Virtual e-Tour East Side Gallery 2007  ต้องใช้โปรแกรม Shockwave Player

หมวดหมู่:สิ่งก่อสร้างในเบอร์ลิน
หมวดหมู่:พิพิธภัณฑ์
ฟิลาเดลเฟีย

**ฟิลาเดลเฟีย** () หรือที่เรียกกันโดยทั่วไปว่า **ฟิลลี** (Philly) เป็นเมืองที่ใหญ่ที่สุดในเครือรัฐเพนซิลเวเนีย ในอดีตเคยเป็นเมืองหลวงแห่งแรกของสหรัฐอเมริกา ฟิลาเดลเฟียเป็นเมืองที่มีประชากรหนาแน่นที่สุดเป็นอันดับ 6 ของสหรัฐ และเป็นเมืองที่มีพื้นที่เมืองต่อประชากรเป็นอันดับ 5 นอกจากนี้ ยังมีผู้บริโภคสื่อมากเป็นอันดับ 4 จากการสำรวจของนีเซน มีเดีย รีเสิร์ช และเป็นเมืองที่มีพลเมืองหนาแน่นเป็นอันดับที่ 49 ของโลก 

* ฟิลาเดลเฟียเป็นที่ตั้งของสถานศึกษาชั้นนำคือ มหาวิทยาลัยเพนซิลเวเนียและมหาวิทยาลัยเดรเซล
* สนามบินประจำเมืองคือ ท่าอากาศยานนานาชาติฟิลาเดลเฟีย
* หนึ่งในพิพิธภัณฑ์ที่สำคัญของเมืองคือ National Constitution Center ซึ่งเป็นองค์กรเอกชนที่ไม่แสวงหาผลกำไร มีเป้าหมายในการให้ความรู้เกี่ยวกับรัฐธรรมนูญของสหรัฐ

## สถานที่ท่องเที่ยว
* อินดิเพนเดนซ์ฮอลล์ เป็นสถานที่ประวัติศาสตร์ในการประกาศอิสรภาพของสหรัฐ 
* เบนจามินแฟรงคลินเฮาส์ เป็นสถานที่ที่เบนจามิน แฟรงคลินอาศัยอยู่
* เบสตี้รอสเฮาส์ เป็นสถานที่อาศัยของเบสตี้ รอส ซึ่งเป็นคนออกแบบธงชาติของสหรัฐฯ
* ระฆังอิสรภาพ หรือ ระฆังแตก เป็นระฆังที่ถูกใช้ในสมัยประกาศเอกราชระฆังแตกครั้งแรก เมื่อผู้คนมาถึง ฟิลาเดลเฟีย ครั้งแรก
* เลิฟพาร์ก
* โรงกษาปณ์สหรัฐ
* พิพิธภัณฑ์ศิลปะฟิลาเดลเฟีย

## การคมนาคม
เซ็ปตา เป็นระบบขนส่งมวลชนในตัวเมือง ซึ่งประกอบไปด้วย SEPTA buses, trolleys, subways และ trains

แพ็คโค เป็นระบบขนส่งมวลชนระหว่างรัฐนิวเจอร์ซีย์และรัฐเพนซิลเวเนีย ซึ่งเชื่อมต่อกับนิวเจอร์ซีย์ทรานซิสของนิวเจอร์ซีย์ ไปสู่เมืองหลวงของนิวเจอร์ซีย์อย่างเทรนตันและต่อไปยังนครนิวยอร์กได้

อัมทรัค เป็นระบบขนส่งมวลชนของรัฐบาล เป็นรถไฟที่เชื่อมต่อระหว่างรัฐซึ่งกระจายอยู่ทั่วสหรัฐ ซึ่งสามารถเดินทางไปได้ทั้งนครแอตแลนติก, วอชิงตัน ดี.ซี.และนครนิวยอร์ก ซึ่งสถานีของฟิลาเดลเฟีย ตั้งอยู่ที่สถานีสตรีต 30 หรือติดกับมหาวิทยาลัยเดรเซล

## กีฬา
ฟิลาเดลเฟีย เป็นเมืองที่มีลีกกีฬามืออาชีพอยู่หลากหลายซึ่งเป็น 1 เมืองใน 13 เมืองที่มีสมาชิกเล่นอยู่ใน 4 ลีกกีฬาหลักของประเทศสหรัฐอเมริกา ได้แก่ Major League Baseball (MLB), National Hockey League (NHL), National Football League (NFL), และ National Basketball Association (NBA)

## ภูมิอากาศ
ฟิลาเดลเฟียมีลักษณะภูมิอากาศแบบอบอุ่นชื้นกึ่งเขตร้อน โดยฤดูร้อนมีอากาศร้อนและชื้น อุณหภูมิสูงสุดเฉลี่ย 28 ถึง 31 องศาเซลเซียส และต่ำสุดเฉลี่ย 18 ถึง 21 องศาเซลเซียส ส่วนฤดูหนาวมีอากาศเย็น บางปีมีหิมะตกหนา แต่บางปีก็มีหิมะเพียงเล็กน้อย อุณหภูมิสูงสุดเฉลี่ย 5 ถึง 8 องศาเซลเซียส และต่ำสุดเฉลี่ย -3 ถึง 0 องศาเซลเซียส

ฟิลาเดลเฟียมีฝนตกเฉลี่ย 121 วันต่อปี มีหิมะตกเฉลี่ย 12 วันต่อปี มีปริมาณหยาดน้ำฟ้ารวมทั้งปีประมาณ 1,100 มิลลิเมตร และมีแสงแดดรวมทั้งปีประมาณ 2,500 ชั่วโมง

## อ้างอิง

## ดูเพิ่ม
* นครนิวยอร์ก
* วอชิงตัน ดี.ซี.
* รัฐเพนซิลเวเนีย
* สหรัฐอเมริกา

## แหล่งข้อมูลอื่น

* City of Philadelphia government
* Historic Philadelphia Photographs
* Greater Philadelphia GeoHistory Network – historical maps and atlases of Philadelphia
* philly.com – Local news
* Visit Philly
* Visitor Site for Greater Philadelphia
* Official Convention & Visitors Site for Philadelphia 

ฟิลาเดลเฟีย
หมวดหมู่:เมืองในรัฐเพนซิลเวเนีย
หมวดหมู่:เมืองหลวงเก่าของสหรัฐ
สำเนาว์ ขจรศิลป์

ศาสตราจารย์ **สำเนาว์  ขจรศิลป์** นักการศึกษาชาวไทย เป็นศาสตราจารย์ สาขาบริหารการศึกษา อดีตรองอธิการบดีฝ่ายกิจการนิสิต มหาวิทยาลัยเกษตรศาสตร์ มีผลงานทางวิชาการด้านกิจการนักศึกษาเป็นที่ยอมรับ ผลงานที่สำคัญ คือ หนังสือมิติใหม่ของกิจการนักศึกษา สำเนาว์ เป็นบุคคลสำคัญแห่งวงการกิจการนักศึกษาของไทย

ด้านครอบครัวสมรสกับศาสตราจารย์เกียรติคุณ บุญเรียง ขจรศิลป์ อดีตผู้ช่วยอธิการบดี มหาวิทยาลัยเกษตรศาสตร์

## การศึกษา
สำเนาว์ สำเร็จการศึกษาระดับปริญญาตรี กส.บ. สาขาพืชไร่ และระดับปริญญาโท ศศ.ม. สาขาการพัฒนาชุมชน จากมหาวิทยาลัยเกษตรศาสตร์ ในระดับปริญญาเอก Ph.D (Student Personnal and Guidance) จากมหาวิทยาลัยมิชิแกนสเตต สหรัฐอเมริกา

## การทำงาน
สำเนาว์ เริ่มรับราชการเป็นอาจารย์ประจำมหาวิทยาลัยเกษตรศาสตร์ และเคยดำรงตำแหน่งหน้าที่ในฝ่ายบริหารของมหาวิทยาลัย คือ หัวหน้ากองกิจการนิสิต ระหว่างปี พ.ศ. 2523 ถึง พ.ศ. 2526 เป็นรองอธิการบดีฝ่ายกิจการนิสิต ในปี พ.ศ. 2529 ถึง พ.ศ. 2533 และเป็นที่ปรึกษามหาวิทยาลัยเกษตรศาสตร์ ในปี พ.ศ. 2533 ถึง พ.ศ. 2534

ในด้านวิชาการดำรงตำแหน่งเป็นศาสตราจารย์ สาขาวิชาการบริหารการศึกษา คณะศึกษาศาสตร์ มหาวิทยาลัยเกษตรศาสตร์

นอกจากนี้ สำเนาว์ ยังได้รับการแต่งตั้งเป็นที่ปรึกษาคณะกรรมการประสานงานกิจกรรมนิสิตนักศึกษา สำนักงานคณะกรรมการอุดมศึกษา ที่ปรึกษาอธิการบดี มหาวิทยาลัยเกษมบัณฑิต ฝ่ายกิจการนักศึกษา เป็นที่ปรึกษาคณะศึกษาศาสตร์ มหาวิทยาลัยเซนต์จอห์น และประธานหลักสูตรปริญญาโท-เอก สาขาวิชาการบริหารการศึกษาและภาวะผู้นำ คณะศึกษาศาสตร์ มหาวิทยาลัยเซนต์จอห์น

## ผลงานตำรา-หนังสือ
สำเนาว์ มีผลงานเขียนตำราทางวิชาการที่โดดเด่น อาทิ 
* หนังสือหลักกิจการนักศึกษา 
* หนังสือการแนะแนวอาชีพในสถาบันอุดมศึกษา 
* หนังสือมิติใหม่ของกิจการนักศึกษา 1 : พื้นฐานและบริการนักศึกษา 
* หนังสือมิติใหม่ของกิจการนักศึกษา 2 : การพัฒนานักศึกษา

## เครื่องราชอิสริยาภรณ์

## อ้างอิง

หมวดหมู่:นักการศึกษาชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:ศาสตราจารย์
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากคณะศึกษาศาสตร์ มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยเซนต์จอห์น
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยมิชิแกนสเตต
หม่อมเล็ก ภาณุพันธุ์ ณ อยุธยา

**หม่อมเล็ก ภาณุพันธุ์ ณ อยุธยา** (พ.ศ. 2425 – 24 กันยายน พ.ศ. 2461) เป็นหม่อมคนสุดท้าย ในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช

หม่อมเล็ก ภาณุพันธุ์ ณ อยุธยา (ยงใจยุทธ) เป็นบุตรีของนายกองนา (ทองดำ ยงใจยุทธ) ข้าหลวงในพระบาทสมเด็จพระจุลจอมเกล้าเจ้าอยู่หัว เป็นตระกูลชาวสวนแถบตำบลศาลายา จังหวัดนครปฐม กับนางถม มีพี่สาวร่วมมาดาชื่อแจ่ม ยงใจยุทธ และมีน้องชายต่างมารดาคนหนึ่งชื่อ ร้อยเอก ชั้น ยงใจยุทธ (บิดาของพลเอกชวลิต ยงใจยุทธ)

หม่อมเล็กถวายตัวเป็นหม่อมห้ามในสมเด็จพระเจ้าน้องยาเธอ เจ้าฟ้าภาณุรังษีสว่างวงศ์ เมื่อ พ.ศ. 2445 ให้ประสูติพระโอรส-พระธิดา 7 พระองค์ คือ
# หม่อมเจ้ารำไพประภา (พ.ศ. 2450-2522) รัชกาลที่ 7 โปรดเกล้าสถาปนาเป็น พระวรวงศ์เธอ พระองค์เจ้ารำไพประภา
# หม่อมเจ้าหญิงเล็ก สิ้นชีพิตักษัยในเดือนประสูติ พ.ศ. 2451
# หม่อมเจ้าอาภัสสรวงศ์ (พ.ศ. 2452-2525) รัชกาลที่ 7 โปรดเกล้าสถาปนาเป็น พระวรวงศ์เธอ พระองค์เจ้าอาภัสสรวงศ์
# หม่อมเจ้าพีรพงศ์ภาณุเดช (พ.ศ. 2457-2528) รัชกาลที่ 7 โปรดเกล้าสถาปนาเป็น พระวรวงศ์เธอ พระองค์เจ้าพีรพงศ์ภาณุเดช
# หม่อมเจ้านรเศรษฐสุริยลักษณ์ (พ.ศ. 2458-2497) รัชกาลที่ 7 โปรดเกล้าสถาปนาเป็น พระวรวงศ์เธอ พระองค์เจ้านรเศรษฐสุริยลักษณ์ มีพระอาการทางสมอง
# หม่อมเจ้าจิรศักดิ์สุประภาต (พ.ศ. 2460-2485) รัชกาลที่ 7 ทรงรับเป็นพระราชโอรสบุญธรรม และโปรดเกล้าสถาปนาเป็น พระวรวงศ์เธอ พระองค์เจ้าจิรศักดิ์สุประภาต
# หม่อมเจ้าหญิงแดง สิ้นชีพิตักษัยในวันประสูติ เมื่อ พ.ศ. 2461

หม่อมเล็กเป็นที่โปรดปรานของสมเด็จเจ้าฟ้าภาณุรังษีสว่างวงศ์ และกำลังจะได้รับพระราชทานตราตั้ง สถาปนาเป็นพระชายา ในสมัยรัชกาลที่ 6 แต่ได้ถึงแก่กรรมไปเสียก่อน พร้อมกับพระธิดาองค์สุดท้องที่สิ้นชีพิตักษัยในวันประสูติ เมื่อวันที่ 24 กันยายน พ.ศ. 2461 สมเด็จเจ้าฟ้าภาณุรังษีสว่างวงศ์ ทรงโทมนัสเป็นอย่างมาก จนถึงกับทรงขังพระองค์เองอยู่ในวังบูรพาภิรมย์เพียงพระองค์เดียวถึง 7 วัน 7 คืน

## อ้างอิง

หมวดหมู่:ราชสกุลภาณุพันธุ์
หมวดหมู่:สกุลยงใจยุทธ
หมวดหมู่:หม่อม
หมวดหมู่:ณ อยุธยา
หมวดหมู่:ชาวไทยเชื้อสายลาว
เฮลล์บอย 2 ฮีโร่พันธุ์นรก

**เฮลล์บอย 2 ฮีโร่พันธุ์นรก** () เป็นภาพยนตร์แนวซูเปอร์ฮีโร ในปี 2008 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย Guillermo del Toro และเป็นภาพยนตร์ภาคต่อของ *[[เฮลล์ บอย ฮีโร่พันธุ์นรก]]*  ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส 

## ดูเพิ่ม
* เว็บไซต์ทางการกับหนังตัวอย่าง
* 
* ข้อมูลภาพยนตร์เรื่อง เฮลล์บอย 2 ฮีโร่พันธุ์นรก
* ข้อมูลภาพยนตร์เรื่อง เฮลล์บอย 2 ฮีโร่พันธุ์นรกในเว็บสยามโซน

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ภาคต่อ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในประเทศฮังการี
หมวดหมู่:ภาพยนตร์เยอรมัน
คนสั่งผี

**คนสั่งผี** (Ghost Delivery) เป็นภาพยนตร์ไทย ที่แสดงจินตนาการในเรื่องผี ที่ทันสมัย มีเรื่องเกี่ยวกับ เว็บไซต์

## เนื้อเรื่อง

## นักแสดง
* อนันดา เอเวอร์ริ่งแฮม แสดงเป็น ปีโรญาณ
* คาร่า พอตเตอร์ แสดงเป็น ผีราย
* ชลัฏ ณ สงขลา แสดงเป็น ชิโนรส
* สุรเดช ทับทิมใส แสดงเป็น ดวง/ดาหลา
* ธันย์ชนก ฤทธินาคา แสดงเป็น โชโกะจัง
* สุชาดา เช็คลีย์ แสดงเป็น เอรียา / หนูญา

## ดูเพิ่ม
* ข้อมูลหนังเรื่องคนสั่งผี
* ข้อมูลหนังเรื่องคนสั่งผีในเว็บไซต์หนังดี
* 

หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ไทย
หมวดหมู่:ภาพยนตร์ไทยในคริสต์ทศวรรษ 2000
นักล่าล้างเผ่าพันธุ์ปีศาจ

**นักล่าล้างเผ่าพันธุ์ปีศาจ** () เป็นภาพยนตร์อเมริกันออกฉายเมื่อวันที่ 7 พฤษภาคม ค.ศ. 2004

## เนื้อเรื่องย่อ
แกเบรียล แวน เฮลซิง (ฮิว แจ็กแมน) คือชายผู้ต้องคำสาป ด้วยอดีตที่เขาไม่สามารถจดจำได้ และต้องถูกผลักดันด้วยภารกิจที่เขามิอาจปฏิเสธ แวน เฮลซิงที่ได้รับมอบหมายจากองค์กรลับแห่งหนึ่ง ให้ออกตามค้นหาและจัดการกับความชั่วร้ายบนโลกใบนี้ ความพยายามของเขา ในการกำจัดโลกของเหล่าสิ่งมีชีวิตในฝันร้าย กลับได้รับการตอบแทนด้วยฉายา ที่บัดนี้ได้ติดตามเขาไปเป็นเงา นั่นก็คือ 'ฆาตกร' แวน เฮลซิงเดินทางท่องไปทั่วโลก ในฐานะบุคคลที่ไม่มีเพื่อนฝูง เป็นผู้ต้องหลบหนี เป็นชายผู้โดดเดี่ยว และต้องถูกตามล่า โดยคนที่ไม่เข้าใจถึงธรรมชาติที่แท้จริงของหน้าที่ที่เขาต้องทำ เมื่อถูกส่งตัวมายังโลกที่แสนมืดมนของทรานซิลวาเนีย แวน เฮลซิงได้พบดินแดนแห่งหนึ่งที่ซึ่งสิ่งมีชีวิตแห่งความมืดในตำนานมีชีวิตโลดแล่น เป็นที่ที่ปกครองโดยแวมไพร์ที่ชั่วร้าย มีเสน่ห์ล่อลวง และมิอาจเอาชนะได้อย่าง เคานต์แดร็กคิวลา (ริชาร์ด ร็อกซ์เบิร์ก)

แอนนา วาเลอเรียส (เคต เบ็คคินเซล) คือหนึ่งในสมาชิกกลุ่มสุดท้าย ของตระกูลขุนนางที่มีอำนาจ และปัจจุบันถูกแดร็กคิวล่าทำลายจนเกือบหมดสิ้น แอนนา ซึ่งเป็นนักล่าที่ไร้ความกลัว พยายามแก้แค้นแทนบรรพบุรุษ และต้องการยุติคำสาปโบราณ ด้วยการสังหารแดร็กคิวล่า เมื่อมีศัตรูร่วมกัน แวน เฮลซิงและแอนนา จึงร่วมมือกันวางแผนเพื่อทำลายแดร็กคิวล่า รวมไปถึงอาณาจักรที่น่าหวั่นเกรงของเขา แต่ในการท้าทายศัตรูที่ไม่มีวันตายผู้นี้ แวน เฮลซิงต้องเผยความลับที่เขาไม่เคยคิดฝัน และต้องเผชิญหน้ากับปริศนาแห่งอดีตที่ถูกปกปิดเอาไว้ของเขาเอง

## อ้างอิง

## แหล่งข้อมูลอื่น
* 
* 
* 
* 
* 
* 
* Dark Horse Comics' Van Helsing one-shot comic book 

หมวดหมู่:ภาพยนตร์อเมริกันที่ออกฉายในปี พ.ศ. 2547
หมวดหมู่:ภาพยนตร์อเมริกัน
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ที่ถ่ายทำในประเทศเช็กเกีย
หมวดหมู่:ภาพยนตร์ที่ถ่ายทำในโรม
หมวดหมู่:คริสตจักรโรมันคาทอลิกในวัฒนธรรมประชานิยม
กิจการนักศึกษา

**กิจการนักศึกษา** () ในความหมายเดิมใช้คำว่า “งานบุคลากรนิสิตนักศึกษา” (Student Personnel Work) หรืองาน “บริการนิสิตนักศึกษา” (Student Personnel Services) ซึ่งมีความหมายอย่างเดียวกัน คือ งานหรือกิจกรรมทั้งหมดที่กระทำอย่างเป็นระบบ เพื่อกระตุ้นให้นักศึกษาได้พัฒนาตนเอง ทั้งด้านร่างกาย จิตใจ อารมณ์ สังคมและบุคลิกภาพให้เต็มตามศักยภาพ

## ขอบข่ายของงานกิจการนักศึกษา
ศาสตรจารย์ ดร.สำเนาว์ ขจรศิลป์ ให้นิยามของขอบข่ายงานกิจการนักศึกษาว่า คือ
# การสรรหา การคัดเลือกและการรับสมัครนักศึกษา (Admissions) โดยเฉพาะโครงการพิเศษบางโครงการ
# การจัดปฐมนิเทศให้นักศึกษาใหม่
# ระเบียนนักศึกษา
# บริการหอพักและอาหาร
# บริการอนามัย
# กิจกรรมนักศึกษา
# บริการสอนซ่อมเสริม
# ทุนการศึกษา
# บริการแนะแนว
# บริการจัดหางาน
# วินัยนักศึกษา
# โปรแกรมเพื่อช่วยพัฒนานักศึกษา
# การวิจัย และการประเมินกิจการนักศึกษา
# ศิษย์เก่าสัมพันธ์
# บริการนักศึกษาต่างชาติ
# การจัดสิ่งอำนวยความสะดวกให้แก่นักศึกษาในด้านอื่นๆ
# การจัดกิจกรรมหรือการดำเนินการด้านอื่นๆ

## ดูเพิ่ม
* กิจกรรมนอกหลักสูตร

## อ้างอิง

* สำเนาว์ ขจรศิลป์. 2525. หลักการกิจการนักศึกษา. กรุงเทพมหานคร : กองกิจการนิสิต มหาวิทยาลัยเกตรศาสตร์.
* สำเนาว์ ขจรศิลป์. 2539. มิติใหม่ของกิจการนักศึกษา 1: พื้นฐานและบริการนักศึกษา. พิมพ์ครั้งที่ 2.กรุงเทพมหานคร : มหาวิทยาลัยเกษมบัณฑิต.
* สำเนาว์ ขจรศิลป์. 2538. มิติใหม่ของกิจการนักศึกษา 2: การพัฒนานักศึกษา. กรุงเทพมหานคร : มหาวิทยาลัยเกษมบัณฑิต.

หมวดหมู่:กิจกรรมมหาวิทยาลัย
หมวดหมู่:วัฒนธรรมของนักเรียน
จักรพรรดิตรายานุส

thumb|ขอบเขตของจักรวรรดิเมื่อสิ้นรัชสมัยของพระองค์ (ค.ศ. 117)
**จักรพรรดิตรายานุส** () หรือที่รู้จักกันในนาม **จักรพรรดิเทรจัน** (; 18 กันยายน ค.ศ. 53 – 9 หรือ 11 สิงหาคม ค.ศ. 117) ประสูติเมื่อ วันที่ 18 กันยายน พ.ศ. 596 เป็นจักรพรรดิโรมันเมื่อ พ.ศ. 641 ถึง พ.ศ. 660 พระองค์เป็นจักรพรรดิองค์ที่สองใน ห้าจักรพรรดิผู้ทรงธรรม นอกจากจะปกครองจักรวรรดิได้อย่างดีเยี่ยมแล้ว ในด้านการทหารพระองค์ก็มีความสามารถไม่แพ้กัน พระองค์เป็นที่รู้จักดีในการพิชิตดาเซีย ร่วมถึงการรบกับจักรวรรดิพาร์เธีย อาณาเขตของจักรวรรดิในรัชสมัยของพระองค์นั้นถือได้ว่ายิ่งใหญ่ที่สุดในประวัติศาสตร์ โดยมีอาณาเขตจากกาลิเซีย ไปจนถึงเมโสโปเตเมีย

## อ้างอิง

ตรายานุส
ตรายานุส
หมวดหมู่:มหาราช
จังหวัดลิมา

thumb|ตำแหน่งของจังหวัดลิมา
**จังหวัดลิมา** () เป็นจังหวัดในประเทศเปรู ตั้งอยู่ทางชายฝั่งตะวันตกของประเทศ เป็นจังหวัดเดียวที่ไม่อยู่ในยี่สิบห้าแคว้นของประเทศเปรู เมืองเอกของจังหวัดคือลิมา ซึ่งเป็นเมืองหลวงของประเทศ จังหวัดลิมามีอาณาเขตติดกับแคว้นลิมา แคว้นกายาโอ และมหาสมุทรแปซิฟิก

จังหวัดลิมามีประชากร 7,605,742 คนตามข้อมูลประชากรปีพ.ศ. 2550 คิดเป็น 27.7 เปอร์เซนต์ของประชากรทั้งประเทศ มีพื้นที่ 2,672.28 ตารางกิโลเมตร

จังหวัดลิมามีองค์กรปกครองท้องถิ่นคือเทศบาลมหานครลิมา (Municipalidad Metropolitana de Lima)

## อ้างอิง

## แหล่งข้อมูลอื่น
* เว็บไซต์เทศบาลมหานครลิมา  

หมวดหมู่:จังหวัดของประเทศเปรู
วันสตรีไทย

**วันสตรีไทย**  ตรงกับวันที่ 1 สิงหาคมของทุกปี โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานไว้ตั้งแต่ปี พ.ศ. 2546 จัดตั้งขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันมหามงคล 12 สิงหาคม ซึ่งเป็นวันเฉลิมพระชนมพรรษาของพระองค์ ด้วยสำนึกในพระมหากรุณาธิคุณที่มีพระวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีอาชีพ และได้พระราชทานให้วันที่ 1 สิงหาคมเป็น "วันสตรีไทย" ของทุกปี เพื่อให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศ ควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว 

ซึ่งทุกวันที่ 8 มีนาคมของทุกปี จะมีการประกาศถึงเกียรติประวัติของสตรีชั้นแนวหน้าของโลกทั้งที่มีชีวิต และที่เสียชีวิตไปแล้ว เช่น ไดอานา เจ้าหญิงแห่งเวลส์, แม่ชีเทเรซา แห่งประเทศอินเดีย, ประธานาธิบดี เมกาวาตี ซูการ์โนปูตรี แห่งอินโดนีเซีย และอองซานซูจี ของพม่าที่เรียกร้องประชาธิปไตยกับประเทศ ส่วนในประเทศไทยมีอยู่หลายท่าน เช่น คุณหญิง พรทิพย์ โรจนสุนันท์, คุณหญิง สุดารัตน์ เกยุราพันธุ์, ปวีณา หงสกุล, แพทองธาร ชินวัตร และศิริกัญญา ตันสกุล

วันสตรีไทยถือเป็นวันสำคัญวันหนึ่ง เพราะเปิดโอกาสให้ผู้หญิงไทยออกมาทำกิจกรรมร่วมกัน จะเห็นได้ว่าในปัจจุบันสตรีมีบทบาทมากขึ้น มีความสามารถทัดเทียมผู้ชาย เป็นที่ยอมรับจากสังคม จะเห็นได้จากหน่วยงานราชการและภาคเอกชนเริ่มมีสตรีเข้าไปเป็นหัวหน้างานมากขึ้น รวมถึงการเข้าไปมีบทบาทในการบริหารประเทศชาติ สตรีไทยในยุคปัจจุบัน จึงต้องเป็นสตรีที่มีความรู้ความสามารถครบถ้วนทุกๆ ด้าน ทั้งด้านการบริหาร การจัดการ การเป็นแม่ที่ดีของลูก เป็นภรรยาที่ดีของสามี และเป็นแม่ศรีเรือนที่ดี พร้อมทั้งต้องก้าวทันกับยุคสมัย เทคโนโลยีที่เปลี่ยนไป เพื่อให้เป็นที่ยอมรับของสังคม

## อ้างอิง

ส
หมวดหมู่:วันสำคัญในเดือนสิงหาคม
นพดล

**นพดล** เป็นชื่อบุคคลชาวไทย อาจหมายถึง
* นพดล ชูชื่น บิดาของ นาย พีรณัฐชูชื่น
* นพดล เฮงเจริญ ตุลาการศาลรัฐธรรมนูญ
* นพดล อินนา อดีตสมาชิกสภาผู้แทนราษฎรของพรรคไทยรักไทย
* นพดล ดวงพร นักแสดงและนักร้องลูกทุ่งรางวัลสุพรรณหงส์
* นพดล เวชสวัสดิ์ นักแปลนิยายวิทยาศาสตร์
เดอะมัมมี่ 3 คืนชีพจักรพรรดิมังกร

***เดอะมัมมี่ 3 คืนชีพจักรพรรดิมังกร*** () เป็นภาพยนตร์ผจญภัยลำดับที่ 3 ในไตรภาคชุด *เดอะมัมมี่* กำกับโดยร็อบ โคเฮน เขียนบทโดยอัลเฟรด กัฟและไมลส์ มิลลาร์ นำแสดงโดยเบรนแดน เฟรเซอร์, หลี่ เหลียนเจี๋ย, มาเรีย เบลโลและหยาง จื่อฉยง เป็นภาคต่อจาก *[[เดอะมัมมี่ รีเทิร์น ฟื้นชีพกองทัพมัมมี่ล้างโลก]]* เข้าฉายในสหรัฐอเมริกาเมื่อวันที่ 1 สิงหาคม ค.ศ. 2008

ภาพยนตร์เรื่องนี้ได้รับรางวัล BMI Film Awards สาขาดนตรียอดเยี่ยม

## นักแสดง

## อ้างอิง

## แหล่งข้อมูลอื่น
* 
* 
* 
* 

หมวดหมู่:หลี่ เหลียนเจี๋ย
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ภาคต่อ
ภาพยนตร์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในมอนทรีออล
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์จีน
หมวดหมู่:การพรรณนาทางวัฒนธรรมของจิ๋นซีฮ่องเต้
ฮิวไมต์

**ฮิวไมต์** () เป็นแร่ซิลิเกตและแมกนีเซียมที่โปร่งใสคล้ายแก้วสีเหลืองน้ำตาล ซึ่งเป็นแร่ที่เกิดจากการระเบิดของภูเขาไฟ พบครั้งแรกเมื่อพ.ศ. 2356 โดยเซอร์อับราฮัม ฮูม

## แหล่งที่พบ
สามารถพบได้ในประเทศจีน ทาจิกิสถาน ฝรั่งเศส มาดากัสการ์ เยอรมนี รัสเซีย เวียดนาม สวิสเซอร์แลนด์ สวีเดน สหรัฐอเมริกา ออสเตรีย ออสเตรเลีย อังกฤษ และอิตาลี

## อ้างอิง

## แหล่งข้อมูลอื่น
* 

หมวดหมู่:อัญมณี
หมวดหมู่:แร่แมกนีเซียม
หมวดหมู่:แร่เหล็ก
หมวดหมู่:แร่ไฮดรอกไซด์
หมวดหมู่:แร่ซิลิเกต
สงครามและสันติภาพ

**สงครามและสันติภาพ** (; ) เป็นนวนิยายอิงประวัติศาสตร์ งานเขียนของ เลโอ ตอลสตอย นักประพันธ์ชาวรัสเซีย ตีพิมพ์ครั้งแรกในระหว่างช่วงปี ค.ศ. 1865 - 1869 โดยลงเป็นตอนๆ ในนิตยสาร Russkii Vestnik () เล่าเรื่องถึงสังคมชาวรัสเซียในระหว่างยุคสมัยนโปเลียน ถือว่าเป็นงานเขียนชิ้นเอกหนึ่งในสองเรื่องของตอลสตอย (อีกเรื่องหนึ่งคือ *[[Anna Karenina]]*) รวมถึงเป็นวรรณกรรมที่ยิ่งใหญ่ที่สุดเรื่องหนึ่งของโลก

*สงครามและสันติภาพ* จัดเป็นการประพันธ์นิยายแนวใหม่ในยุคนั้น มีตัวละครที่เกี่ยวข้องมากมาย เนื้อหาดำเนินไปเกี่ยวกับเรื่องราวหลักที่เป็นชื่อหนังสือ และยังเกี่ยวกับการดำเนินไปของชีวิต คือการเติบโตเป็นหนุ่มสาว การแต่งงาน ความเป็นผู้ใหญ่ และความตาย ในยุคของตอลสตอย งานเขียนเรื่องนี้ไม่ได้จัดอยู่ในประเภท นิยาย แต่เพิ่งจะนับว่าเป็น "นวนิยาย" เมื่อล่วงมาถึงสมัยปัจจุบันแล้ว อันที่จริง ตอลสตอยเองเห็นว่างานเขียนเรื่อง *Anna Karenina* ที่เขาแต่งขึ้นในปี ค.ศ. 1878 เป็นการเขียนนวนิยายชิ้นแรกของเขา

## แหล่งข้อมูลอื่น
* นวนิยายฉบับออนไลน์ ที่ โปรเจ็กต์ กูเตนเบิร์ก
* ต้นฉบับภาษารัสเซีย ฉบับเรียบเรียงใหม่

หมวดหมู่:นวนิยายอิงประวัติศาสตร์
หมวดหมู่:วรรณกรรมเชิงปรัชญา
หมวดหมู่:วรรณกรรมภาษารัสเซีย
หมวดหมู่:วรรณกรรมแปล
หมวดหมู่:งานเขียนของ เลโอ ตอลสตอย
หมวดหมู่:ผลงานเกี่ยวกับการรุกรานรัสเซียของฝรั่งเศส
อักขรวิธี

**อักขรวิธี** หมายถึงวิธีการเขียนและการใช้ระบบการเขียนของภาษาหนึ่ง ๆ ให้ถูกต้อง (ภาษาหนึ่ง ๆ อาจมีระบบการเขียนมากกว่าหนึ่งแบบก็ได้ เช่นภาษาเคิร์ด) อักขรวิธีเป็นสิ่งที่นิยามหรืออธิบายถึงกลุ่มของสัญลักษณ์ที่ใช้ (คืออักษรหรือเครื่องหมายเสริมอักษรเป็นต้น) และกฎเกณฑ์ที่ว่าจะเรียบเรียงสัญลักษณ์เหล่านั้นอย่างไร กฎเกณฑ์เหล่านั้นอาจมีเรื่องของเครื่องหมายวรรคตอน การสะกดคำ และการขึ้นต้นอักษรตัวใหญ่เข้ามาประกอบด้วย ซึ่งแตกต่างกันออกไปในแต่ละภาษา บุคคลทั่วไปมักเข้าใจว่าอักขรวิธีเป็นเรื่องของการสะกดคำเพียงอย่างเดียว ความจริงคือการสะกดคำเป็นส่วนหนึ่งของอักขรวิธีเท่านั้น

## ความเพียงพอของอักขรวิธี
อักขรวิธีของภาษาจะถูกจัดว่า "เพียงพอ" ถ้าหากมีหน่วยอักขระ (grapheme) กับหน่วยเสียง (phoneme) ที่เท่ากันหนึ่งต่อหนึ่ง อักขรวิธีอาจมีระดับความเพียงพอที่เปลี่ยนแปรไปตามการอ่านและการเขียน ตัวอย่างเช่น อักษรที่ประกอบกันอย่างทวิอักษรและเครื่องหมายเสริมอักษรทำให้เกิดรูปร่างของคำที่สามารถอ่านได้ง่าย แต่ในขณะเดียวกัน การใช้อะพอสทรอฟีหรือเครื่องหมายเสริมจำนวนมากก็ทำให้การเขียนทำได้ช้าลง หรือการใช้สัญลักษณ์อื่นที่ไม่มีอยู่บนผังแป้นพิมพ์มาตรฐาน ทำให้การป้อนข้อมูลสู่คอมพิวเตอร์หรือโทรศัพท์มือถือไม่สะดวก สิ่งเหล่านี้เป็นมูลเหตุพิจารณาในการออกแบบระบบการเขียน

## การศึกษาระบบการสะกด
### อักขรวิธีเชิงหน่วยเสียง
อักขรวิธีเชิงหน่วยเสียง (phonemic orthography) เป็นอักขรวิธีที่เกี่ยวข้องกับสัญลักษณ์เฉพาะตัวหนึ่งตัวใด หรือลำดับของสัญลักษณ์ ต่อหน่วยเสียงแต่ละเสียงที่แตกต่างกัน อักษรพยัญชนะ-สระหลายระบบมักจะมีอักขรวิธีที่ใกล้เคียงชนิดนี้ กล่าวคือสัญลักษณ์บางอย่างอาจให้หน่วยเสียงที่ซ้ำกันบ้าง

### อักขรวิธีเชิงหน่วยเสียงแปร
อักขรวิธีเชิงหน่วยเสียงแปร (morpho-phonemic orthography) ไม่เพียงแต่จะพิจารณาหน่วยเสียงดังที่กล่าวไว้แล้ว แต่ยังพิจารณารวมไปถึงโครงสร้างของคำด้วย ตัวอย่างเช่น ในภาษาอังกฤษ /s/ และ /z/ เป็นหน่วยเสียงที่ต่างกัน ดังนั้นในอักขรวิธีเชิงหน่วยเสียง พหูพจน์ของ cat และ dog จึงควรจะเป็น cat**s** และ dog**z** ตามลำดับ อย่างไรก็ตามอักขรวิธีของภาษาอังกฤษได้ยอมรับว่า /s/ ใน cats กับ /z/ ใน dogs เป็นหน่วยเดียวกัน จึงเป็นอักขรวิธีเชิงหน่วยเสียงแปร ซึ่งจะออกเสียงต่างกันโดยขึ้นอยู่กับคำแวดล้อมโดยอัตโนมัติ และทำให้เกิดกรณีคำที่เขียนเหมือนกันแต่ออกเสียงต่างกัน ภาษาเยอรมันและภาษารัสเซียก็มีอักขรวิธีเช่นนี้ ในขณะที่ภาษาตุรกีเป็นอักขรวิธีเชิงหน่วยเสียงล้วน ๆ


หมวดหมู่:ภาษาศาสตร์ประยุกต์
หมวดหมู่:คำศัพท์ภาษาศาสตร์
มาลาไคต์

**มาลาไคต์** () เป็นแร่ทองแดงคาร์บอเนต หรือคอปเปอร์คาร์บอเนต มีสูตรโครงสร้างทางเคมีเป็น Cu2CO3 (OH) 2 มีผลึกสีเขียวที่มักแสดงลักษณะรูปแบบของ โบทรียอยดัล ไฟบรัส และสตาแลคไมต์ 

## แหล่งที่พบ
* ในประเทศไทย
** สามารถพบในตำบลจันทึก อำเภอปากช่อง จังหวัดนครราชสีมา, อำเภอฟากท่า จังหวัดอุตรดิตถ์, จังหวัดเลย, จังหวัดหนองคาย, แหล่งขุดค้นไดโนเสาร์ในอุทยานแห่งชาติภูเวียง จังหวัดขอนแก่น และทั่วๆไป ในแหล่งแร่ทองแดง
* ในต่างประเทศ
** สามารถพบในประเทศ คองโก แซมเบีย นามิเบีย รัสเซีย เม็กซิโก อเมริกา อังกฤษ อิสราเอล

## ประโยชน์
เป็นสินแร่ทองแดง ใช้ทำเครื่องประดับ และใช้เป็นอัญมณี

## อ้างอิง

## แหล่งข้อมูลอื่น
*

หมวดหมู่:อัญมณี
หมวดหมู่:แร่ทองแดง
หมวดหมู่:แร่คาร์บอเนต
หมวดหมู่:แร่ไฮดรอกไซด์